גולדה (רשת גלידריות)

גולדה (גולדה גלידה) היא רשת גלידריות ישראלית שנוסדה בשנת 2012 כחברת בת של רשת הגלידריות ANITA (Anita Gelato) (אנ'). הרשת בבעלותם של האחים ניר ועדי אביטל ולה כ-130 סניפים ברחבי ישראל (נכון לינואר 2024). בשנות ה-90, החלו אניטה אביטל ובנה הצעיר ניר לרקוח מתכוני גלידה במטבח המשפחתי בדירתם בשכונת נאות שקד (אזורים), נתניה. את הגלידות בעבודת-יד מכר ניר בסופי שבוע בשוקי אוכל בעיר כאמצעי השלמת הכנסה עבור משפחת אביטל בת שש הנפשות, אשר אב המשפחה נפטר בפתאומיות. בשנת 2002 הקימו האחים עדי וניר אביטל בשכונת נווה צדק בתל אביב את חנות הגלידה הראשונה של המשפחה שנקראה על שם אימם, גלידריית ״אניטה״, לימים Anita Gelato (אנ'). סניפים נוספים נפתחו בתל אביב ובהמשך גם בשווקים בינלאומיים, כמו באוסטרליה, ארצות הברית, ואירופה. בשנת 2012, הקימה משפחת אביטל את גולדה גלידה שנועדה לשוק המקומי בלבד, בשונה מגלידריות Anita Gelato שפועלות בחו"ל או הוקמו בארץ בתוך גבולות העיר תל אביב. רשת-הבת גולדה צברה תאוצה בתוך ישראל, ונכון לינואר 2024, היא מונה כ-130 סניפים ברחבי הארץ. 30 מהסניפים נפתחו בשנת 2020 במהלך הקורונה. בשנת 2020, בזמן הקורונה, החברה יצרה תרבות משלוחים של גלידה, ובכך המציאה חווית צריכה חדשה למוצר זה במציאות של סגר, והגדילה את הצריכה המשפחתית לנפש בישראל. בשנת 2023, השיקה רשת גולדה אפליקציית משלוחים עצמאית. בשנת 2021 עבר מפעל הייצור מרעננה לכפר ויתקין. המותג "בייגלה מלוח" נולד במפעל הייצור של גולדה. במרוצת השנים, חברות אחרות החלו לשלב את הבייגלה המלוח הזה במגוון מוצרים אחרים, כמו עוגיות, שוקולדים, במבה, דגני בוקר ועוד. בשנת 2022, כחלק מהמעורבות הקהילתית של החברה, יזמה משפחת אביטל מגמת הכשרה של יצרני גלידה במרכז הנוער ויצו-קנדה בנתניה. הרשת פועלת בשיטת הזכיינות, כאשר הכנסות החברה מגיעות מייצור ואספקת חומרי גלם לתעשיית הגלידה. גלידת גולדה מיוצרת בסניפי הרשת עצמם, כאשר בכל סניף קיים מטבח עם מכונת גלידה, מקפיאים וגלידן אשר אחראי על ייצור הגלידה. חומרי הגלם לגלידה משונעים לכל אחד מסניפי הרשת ברחבי הארץ. גולדה דורגה בשנת 2021 במקום הראשון בקטגוריית בתי קפה, מסעדות, מזון מהיר ושירותי משלוח, ובדירוג 100 המותגים של גלובס. מדיה וקבצים בנושא גולדה בוויקישיתוף אתר האינטרנט הרשמי של גולדה גולדה, ברשת החברתית פייסבוק גולדה, ברשת החברתית אינסטגרם ערן גפן, ‏הסיפור של גלידה גולדה נבנה 20 שנה, ואז הגיעה הפריצה, באתר גלובס, 12 במרץ 2021 גדעון אוקו, ‏הגברת הראשונה של הגלידה - הסיפור המופלא מאחורי רשת "גולדה" ו"אניטה", באתר ‏מאקו‏, 7 באוגוסט 2020 רעות ברנע, בעל רשת הגלידריות "אניטה" ו"גולדה": “עשינו כסף מחלב", באתר כלכליסט, 21 ביולי 2020 eyal, הבעלים של מפעל הגלידות הוותיק בבניין 'סולל בונה': "אף אחד לא יישאר ברעננה", באתר צומת השרון רעננה, ‏2019-07-12 סמדר שיר, האמא של הגלידות, באתר "ידיעות אחרונות", 17 ביולי 2019 מיכל רז-חיימוביץ', ‏כך הפכה גולדה למותג נוצץ שמוכר גלידות ב-600 מיליון שקל בשנה, באתר גלובס, 23 ביולי 2021 אילנה שטוטלנד, ‏הפיצוי הלאומי: שוק הגלידות מכוון הקיץ לשיאים חדשים, באתר מעריב אונליין, 5 ביוני 2021 אפרת נומברג יונגר, ‏רשת הגלידריות שניצחה את הקורונה ואת השוק כולו, באתר ‏מאקו‏, 20 באוקטובר 2021 גולדה חושפת לראשונה: כך תראה אפליקציית המשלוחים החדשה שלה, באתר אייס, 12 במרץ 2023 מיטל שרעבי, ‏השת"פ שלא ידענו שצריך: במבה במילוי קרם בייגלה מלוח של גולדה, באתר מעריב אונליין, 12 ביולי 2021 מיכל גלנטי, ‏הלאונג': מגמת הגלידנים של גולדה, באתר מעריב אונליין, 23 באוגוסט 2022 בניה גואטה, מגמת הגלידנים, באתר השבוע בנתניה, ‏23 באוגוסט 2022 שני מוזס, ‏איך דווקא בימי הקורונה מייסדי רשת גולדה משיקים רשת נוספת חדשה, באתר גלובס, 17 בינואר 2021